Yezri useggas, bdan ttemsaɣayen tannumi.Yeḥya, yebda yessuffuɣ-itt yal imalas. Maca assnni, deg was amcum,teḍra-d yid-sen twaɣit n ubrid. Akken iruḥ ad yezzi deg uɣayan n ubrid n walla n Yilef, tegrireb tkerrust. Netta mi yeḥrec, ineggez-d yemneɛ, ma d nettat tettel-itt tkerrust armi d-iɣzer. Tamettant,tɛaf-itt, tudert diɣen tɣunfa-tt. Uwin-tt ɣer sbiṭar akken tettuddam d idim maca tarwiḥt mazal tenṭeḍ deg-s. Tekcem di lkuma neɣ akken qqaren tezder deg yiḍes ur as nehwi. I mawlan ara ibeddencfell-as ulac. Argaz-is, ulac ass ideg ur irezzu ɣur-s, yella wand aula deg yiḍ yettruḥu yettgan-itt imi d netta i d tmentilt ideg tella.